**DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-75 „DĖL RAJONO SAVIVALDYBĖS TARYBOS KOMITETŲ SUDARYMO“ PAKEITIMO**

2019 m. spalio 25 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 18 straipsnio 1 dalimi, 14 straipsniu, Lietuvos Respublikos Vyriausiosios rinkimų komisijos 2019 m. rugsėjo 13 d. sprendimu Nr. Sp-369 „Dėl Anykščių rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“, Rokiškio rajono savivaldybės tarybos veiklos reglamento, patvirtinto 2019 m. kovo 29 d. rajono savivaldybės tarybos sprendimu Nr. TS-43, VIII skyriumi, Rokiškio rajono savivaldybės taryba n u s p r e n d ž i a:

Pakeisti Rokiškio rajono savivaldybės tarybos 2019 m. balandžio 26 d. sprendimo Nr. TS-75 „Dėl rajono savivaldybės tarybos komitetų sudarymo“ 1 punktą ir Finansų, verslo, vietinio ūkio komitete vietoje žodžių „Vidmantas Maželis – Darbo partija“ įrašyti žodžius „Vidmantas Karpavičius – Darbo partija“.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras Ramūnas Godeliauskas

Asta Zakarevičienė

Rokiškio rajono savivaldybės tarybai

**SPRENDIMO ,,DĖL ROKIŠKIO RAJONO SAVIVALDYBĖS TARYBOS 2019 M. BALANDŽIO 26 D. SPRENDIMO NR. TS-75 „DĖL RAJONO SAVIVALDYBĖS TARYBOS KOMITETŲ SUDARYMO“ PAKEITIMO“**

**AIŠKINAMASIS RAŠTAS**

**Parengto sprendimo projekto tikslai ir uždaviniai.** Pakeisti Rokiškio rajono savivaldybės tarybos komiteto sudėtį.

**Šiuo metu esantis teisinis reglamentavimas.** Lietuvos Respublikos vietos savivaldos įstatymas, Rokiškio rajono savivaldybės tarybos veiklos reglamentas, Lietuvos Respublikos Vyriausiosios rinkimų komisijos 2019 m. rugsėjo 13 d. sprendimas Nr. Sp-369 „Dėl Anykščių rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“.

**Sprendimo projekto esmė.** Lietuvos Respublikos Vyriausiosios rinkimų komisijos 2019 m. rugsėjo 13 d. sprendimu Nr. Sp-369 „Dėl Anykščių rajono ir Rokiškio rajono savivaldybių tarybų narių įgaliojimų nutrūkimo prieš terminą ir šių savivaldybių tarybų narių mandatų naujiems savivaldybių tarybų nariams pripažinimo“ patenkintas Rokiškio rajono savivaldybės tarybos nario Vidmantio Maželio, išrinkto pagal Darbo partijos iškeltų kandidatų sąrašą, rašytinis prašymas atsistatydinti ir pripažinti tarybos nario įgaliojimai nutrūkusiais prieš terminą pagal Įstatymo 88 straipsnio 1 dalies 2 punktą. Savivaldybės taryboje atsiradus laisvai vietai, savivaldybės tarybos nariu tapo pagal tą patį sąrašą išrinktas kandidatas Vidmantas Karpavičius. Pripažinus tarybos nario įgaliojimus nutrūkusiais prieš terminą, reikia koreguoti ir komiteto, kuriam jis priklausė, sudėtį.

**Galimos pasekmės, priėmus siūlomą tarybos sprendimo projektą:**

**teigiamos** – priskirtus klausimus nagrinės bei sprendimus priims nustatytas komiteto narių skaičius;

**neigiamos** – nėra.

**Finansavimo šaltiniai ir lėšų poreikis**. Iš rajono savivaldybės biudžeto tarybos nariams mokamas darbo užmokestis už dirbtas valandas ir išmokos, skirtos paslaugoms, susijusioms su savivaldybės tarybos nario veikla. Apmokama Lietuvos Respublikos vietos savivaldos įstatymo ir Rokiškio rajono savivaldybės tarybos veiklos reglamento nustatyta tvarka.

**Suderinamumas su Lietuvos Respublikos galiojančiais teisės norminiais aktais.** Projektas neprieštarauja galiojantiems teisės aktams.

**Antikorupcinis vertinimas.** Teisės akte nenumatoma reguliuoti visuomeninių santykių, susijusių su Korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

Bendrojo skyriaus vedėjo pavaduotoja Asta Zakarevičienė